Cezročné obdobie

Cezročné obdobie alebo obdobie cez rok je obdobie liturgického roka rímskokatolíckej cirkvi, ktoré nepatrí ani k vianočnému, ani veľkonočnému cyklu. 

Pred liturgickou reformou po 2. vatikánskom koncile sa nedele liturgického obdobia rozdeľovali na nedele po Zjavení Pána a nedele po Svätom Duchu. Dnes sa nedele cezročného obdobia počítajú od druhej nedele po tridsiatu tretiu; prvou cezročnou nedeľou je sviatok Krstu Krista Pána a tridsiatou štvrtou je slávnosť Krista Kráľa. Cyklus nedieľ je prerušený začiatkom pôstu a opäť nadväzuje po slávnosti Najsvätejšej Trojice.

Obdobie cez rok je teda vymedzené nasledovne:
 od pondelka po Krste Pána do utorka pred Popolcovou stredou a
 od pondelka po Zoslaní Ducha Svätého do posledného dňa pred 1. nedeľou adventu.

Zdroj 
 

Liturgický rok